URonaldo engozini yokudingiswa iminyaka emibiliKUBIKWA ukuthi sicasule ozakwabo nabalandeli beJuventus isenzo sikaCristiano Ronaldo okhishwe umqeqeshi wakhetha ukuya ekhaya umdlalo ungakapheli bebhekene ne-AC Milan ngempelasonto edlule. URonaldo, obengadlali kahle, ukhishwe ngomzuzu ka-55 indawo yakhe yathathwa uPaulo Dyabala ogcine eshaya igoli lokuwina. Isithombe: REUTERSINTATHELI YEZEMIDLALO | November 14, 2019ISIHLABANI somhlaba, uCristiano Ronaldo, singase sibhekane nolaka lwabahlola izikhuthazi nezidakamizwa kulandela ukuhluthuka kwaso sikhishwa emdlalweni weJuventus yase-Italy. URonaldo, obengadlali kahle, ukhishwe ngomzuzu ka-55 indawo yakhe yathathwa uPaulo Dyabala ogcine eshaya igoli lokuwina bebhekene ne-AC Milan.Kuthiwa uRonaldo uthe angakhishwa wadlula ngehubo kuMauricio Sarri okungumqeqeshi wakhe. Akazange aye ebhentshini njengoba bekulinde-lekile kepha uphume waya ezindlini zokushi-ntshela. Uthe angaqeda ukugeza wangena emotweni yakhe wakhala amaphepha. Kwenzeka konke lokhu umdlalo uyaqhubeka.Ngokuka-Antonio Cassano, owayedlalela i-AS Roma, isenzo salo mgadli okuthiwa usesekhempini yeqembu lakhe lesizwe iPortugal, singamfaka kwenkulu inkinga. NgokukaCassano, uRonaldo wenze iphutha futhi uma esinda kuyobe kungumusa weziphathimandla zebhola e-Italy.Ubekhuluma kwithelevishini yebhola yase-Italy okuthiwa iTiki Taka uCassano lapho eveze khona ukuthi kuwumthetho omile ukuthi abadlali kufanele baze batshelwe ukuthi sebengahamba enkundleni ngoba kwesinye isikhathi kubuye kuhlolelwe izikhuthazi.“Ukuthi angazi noma uhambile noma cha kodwa uma ehambile angazithola ebhekene nolaka lwezinhlaka ezihlolela izikhuthazi ngoba bakhetha noma ubani noma nini ukumhlola. Kuke kwenzeke umdlali bamcele esegezile. Uma kungukuthi kwenzekile bamdinga kwatholakala ukuthi akasekho, bathatha ngokuthi ubalekile bese benquma isigwebo.UCassano uthe ukhuluma kanjena nje yingoba sekuke kwenzeka kuyena esadlala washiya umdlalo bebhekene neLazio kodwa wathola ucingo esesezindaweni zakhe kuthiwa akabuye ngoba uyadingeka kwabezikhuthazi.Lo mdlali uthe nangempela wabuya okuyilapho atshelwa khona ukuthi ukuba akabuyanga bebezothatha ngokuthi udla phansi bamhlakaze ngokumdingisa iminyaka emibili engalithinti ibhola. Akukacaci ngokuzokwenzeka ngoRonaldo kodwa uPotshoza uzocijisa izindlebe.Usathuka izanya owoKhozi osinde edunwa imotoURamaphosa uthi ngeke izwe libuyele esigabeni sesine nesesihlanu ngenxa yokuvikela imisebenziUSomizi ugqemeke udume lwengozi kudlula emhlabeni unina,u"Mampinga"UZahara ushaqise abaningi edalula ukusinda edlwengulwa yiphoyisaUthisha ushayeke phansi maqede washona esikoleni
